CELEX: C2005/205/59
Language: et
Date: 2005-08-20 00:00:00
Title: Kohtuasi T-237/05: Kirjastus Odile Jacob SAS'i 17. juuni 2005. aasta hagi Euroopa Ühenduste Komisjoni vastu

20.8.2005   
            
            
               ET
            
            
               Euroopa Liidu Teataja
            
            
               C 205/32
            
         Kirjastus Odile Jacob SAS'i 17. juuni 2005. aasta hagi Euroopa Ühenduste Komisjoni vastu
   (Kohtuasi T-237/05)
   (2005/C 205/59)
   Kohtumenetluse keel: prantsuse
   Kirjastus Odile Jacob SAS, asukoht Pariis, esitas 17. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Wilko van Weert ja Olivier Fréget.
   Hageja palub Esimese Astme Kohtul:
   
               1.
            
            
               tühistada vaidlustatud otsus, millega keelduti edastamast hagejale taotletud dokumente, arvestades, et:
               
                           —
                        
                        
                           komisjon ei analüüsinud iga hageja poolt taotletud dokumenti konkreetselt ja individuaalselt;
                        
                     
                           —
                        
                        
                           komisjon kohaldas määruse 1049/2001 artikli 4 lõikes 2 sätestatud erandeid ekslikult;
                        
                     
                           —
                        
                        
                           komisjon rikkus igal juhul hageja õigust osalisele juurdepääsule taotletud dokumentidele;
                        
                     
                           —
                        
                        
                           komisjon on rikkunud proportsionaalsuse põhimõtet, kuna ei arvestanud määruse 1049/2001 artikli 4 lõikes 2 sätestatud erandite kohaldamisel dokumentide avaldamist õigustavat ülekaalukat huvi;
                        
                     
         
               2.
            
            
               mõista kohtukulud välja kostjalt.
            
         Õiguslikud alused ja peamised argumendid
   Hageja esitas Esimese Astme Kohtule kaks tühistamishagi, millest esimene (asi T-279/04) (1) puudutas komisjoni 7. jaanuari 2004. aasta otsust, millega tunnistati ühisturu ja Euroopa Majanduspiirkonna (EMP) lepinguga kooskõlas olevaks ühinemine, millega äriühing Lagardère soovis omandada täielikku kontrolli äriühing Vivendi Universal Publishing varade üle, arvestades viimatinimetatu poolt endale võetud kohustusi (asi COMP.M/2978 — Lagardère/Natexis/VUP), ning teine (asi T-452/04) (2) puudutas komisjoni 30. juuli 2004. aasta otsust, millega Wendel Investissement'ile anti nõusolek 7. jaanuari 2004. aasta otsuse alusel üleantud varade omandamiseks.
   Hageja taotles 27. jaanuaril 2005 komisjonilt EÜ artikli 255 ja määruse nr 1049/2001 alusel juurdepääsu teatavatele neid toiminguid puudutavatele dokumentidele. Komisjon edastas talle vaid ühe asjassepuutuva dokumendi, viidates ülejäänute osas üldsuse juurdepääsu suhtes kehtivatele eranditele. Hageja esitas 18. veebruaril 2005 teistkordse taotluse, mille komisjon 7. aprillil 2005 samuti tagasi lükkas.
   Hageja väidab viimatinimetatud otsuse peale esitatud hagi toetuseks kõigepealt seda, et vaidlustatud otsus on tühine, kuna tuginetud on dokumentide kategooriate analüüsile, mitte iga dokumendi konkreetsele ja individuaalsele analüüsile.
   Hageja väidab, et komisjon on teinud ilmseid hindamisvigu kõigi määruse nr 1049/2001 artikli 4 lõikes 2 sätestatud erandite, millele komisjon vaidlusaluse taotluse rahuldamata jätmisel tugines, kohaldamisel. Täpsemalt mainitakse uurimise eesmärgi kaitset, ärihuvide kaitset, otsustusmenetluse kaitset ja komisjoni õigusnõustamise kaitset. Hageja leiab, et komisjon ei ole mitte ühtegi neist eranditest õigesti kohaldanud.
   Samuti väidab hageja, et komisjon ei ole tunnustanud tema õigust vähemalt osalisele juurdepääsule asjassepuutuvatele dokumentidele.
   Viimase punktina väidab hageja, et komisjon on rikkunud proportsionaalsuse põhimõtet, kuna ta ei ole määruse nr 1049/2001 artikli 4 lõikes 2 sätestatud erandite kohaldamisel arvestanud taotletud dokumentide avaldamist õigustavaid ülekaalukaid üldisi huve.
   
      (1)  ELT C 262, 23.10.2004, lk 33.
   
      (2)  ELT C 45, 19.2.2005, lk 24.